Kimmo Kinnunen
Kimmo Kinnunenas (suom. Kimmo Kinnunen, 1968 m. kovo 31 d.) – suomių ieties metikas, olimpietis. 1991 m. Pasaulio lengvosios atletikos čempionate Tokijuje Kinnunenas numetė ietį 90 m 82 cm (tai asmeninis sportininko rekordas) ir iškovojo aukso medalį, po dvejų metų Štutgarte liko antras (rezultatas – 84 m 78 cm). Olimpinėse žaidynėse dalyvavo tris kartus, tačiau medalių nelaimėjo: 1988 m. Seule liko dešimtas, 1992 m. Barselonoje – ketvirtas, 1996 m. Atlantoje – septintas.